Piķurga
Piķurga (arī Piķupe, Pitjurga, Smerdele, Ulbroka, lejtecē Brekšupe, Brekšupīte) ir upe Rīgā un Ropažu un Salaspils novadā. Sākas Salaspils pagastā pie Piķurgām, tek cauri Stopiņu pagastam un Rīgas pilsētas austrumu daļai, ietek Juglas ezerā Brekšu kaktā. Piķurga ir līkumaina, plūst pa senu Daugavas palu ūdeņu noplūdes ieplaku. Daudzviet aug ūdenszāles. Lielākās Piķurgas pietekas ir Dauguļupīte un Karātavu grāvis. Ulbrokā uz Piķurgas atrodas uzpludinātais Ulbrokas ezers.